
Sestra, koja je postavila pitanje, nije zeljela da iznosimo njeno pitanje na stranicu, pa ce mo samo ukratko navesti da je pitala kakav je stav ucenja ilahija bez muzike u dzamijama.


* 
* 
* 
* 
* 
* 
* 

 
Ilahije u džamiji

AlejkumusSelam!


Kaže Uzvišeni: “U džamijama koje se Allahovom voljom podižu i u kojima se spominje Njegovo ime – hvale Njega, ujutro i naveče ljudi koje kupovina i prodaja ne ometaju da Allaha spominju i koji molitvu obavljaju i milostinju udjeljuju, i koji strepe od Dana u kom će srca i pogledi biti uznemireni, da bi ih Allah lijepom nagradom za djela njihova nagradio i da bi im od dobrote Svoje i više dao. A Allah daje kome hoće, bez računa“. (prijevod značenja sure En-Nur 36,37 i 38)


Dakle, iz ajeta se može zaključiti da se džamije prave zbog obavljanja namaza i činjenja drugih ibadeta sa kojima se čovjek približava Allahu poput: zikra, učenja Kur’ana, poučavanja, vazova, i’tikafa, donošenja tesbiha, tahmida i tehlila, i tome sličnih ibadeta našto upućuju mnogi drugi šerijatski tekstovi.


Ne priliči da se u džamijama pjevaju ***[ilahije](https://pitajucene.com/search/Ilahije/answers/ "Pretraži odgovore o Ilahijama")*** jer džamije nisu za tako nešto izgrađene. Obaveza je na muslimanima da imaju poštovanja prema Allahovim kućama i da ih ispunjavaju onim zbog čega su napravljene. Slavljenje Allaha Veličanstvenog kroz ilahije nije ibadet koji je potvrđen Kur’anom, niti Sunnetom niti postupcima prvih generacija. A osnov u ibadetima je zabrana sve dok nam ne dođe dokaz u šerijatskim tekstovima da se neki ibadet čini na takav način. Takav vid veličanja Allaha su uveli sufije, nije prenešen od Poslanika, sallallahu alejhi ve sellem, niti ashaba niti selefa ovog Ummeta. Prema tome, ako se veličanje Allaha kroz ilahije smatara ibadetom onda nema sumnje da je to novotarija u vjeri, a svaka novotarija je dalalet a svaki dalalet vodi u Vatru kao što je došlo u tekstu vjerodostojnog hadisa. A ako se to ne smatra ibadetom onda to ne priliči raditi u džamiji jer one nisu zbog toga izgrađene.


Takođe, nije mjerilo validnosti i valjanosti nekog djela to što ono “ne može apsolutno da šteti, čak sta više može privući više ljudi u džamiju kao i obradovati već prisutne”, kako se konstatovalo u pitanju. Štetnost nekog djela određuje sam Šerijat, pa tako ako ga ocijeni kao novotarijom onda ono postaje zabranjeno a njegov počinilac čini veliki grijeh kojeg je obavezan da se kloni. A ovo je slučaj veličanja Allaha kroz ilahije kada se smatra ibadetom. A to što se time može privući veći broj ljudi i obradovati, takav je slučaj mnogih novotarija na koje se privlače ljudi poput mevluda, hatmi, sedmina i slično. Ve billahi tevfik.


Odgovorio na pitanje: dr.***[Zijad Ljakić](https://pitajucene.com/search/Zijad+Ljaki%C4%87/answers/ "Pretraži odgovore od dr. Zijad Ljakić")***  

Preuzeto sa stranice: <http://www.n-um.com>


